2. Intellektuelle ejendomsrettigheder (afstemning) 
Betænkning af Zingaretti
Før afstemningen ændringsforslag 46
Ignasi Guardans Cambó
(EN) Hr. formand! Jeg vil gerne præcisere, at dækningsområdet for dette direktiv bør begrænses til piratkopiering og forfalskning. Eftersom det skal gælde i forskellige medlemsstater med forskellige retssystemer, foreslår vi "copyright og tilsvarende rettigheder", hvor man i dette ændringsforslag taler om "intellektuel ejendomsret". "Intellektuel ejendomsret" betyder ikke bare copyright, men copyright og tilsvarende rettigheder. Dette er et mundtligt ændringsforslag.
(Parlamentet forkastede det mundtlige ændringsforslag)
